Alan Wake (משחק וידאו)

Alan Wake (בעברית: אלן וויק) הוא משחק וידאו מסוגות ההרפתקה והפעולה שפותח על ידי האולפן Remedy Entertainment והופץ על ידי Xbox Game Studios. המשחק הופץ במאי 2010 עבור קונסולות ה-Xbox 360 והמחשב האישי. גרסה מחודשת () הופצה עבור קונסולות הפלייסטיישן 4, פלייסטיישן 5, Xbox One, Xbox Series X/S והמחשב האישי באוקטובר 2021. אותה גרסה הופצה בהמשך לקונסולת הנינטנדו סוויץ' באוקטובר 2022. עלילת המשחק עוקבת אחר סופר ספרי מתח נודע בשם אלן וויק, המנסה למצוא את אשתו שנעלמה בזמן שהשניים נפשו בעיירה הבדיונית "ברייט פולס" בוושינגטון. במהלך מסעו, אלן חווה אירועים המתוארים בספר האחרון שכתב, אף על פי שהוא אינו זוכר שכתב אותו.

מבנה המשחק שואל אלמנטים מתוכניות מתח בטלוויזיה וכולל בתוכו חלוקה לפרקים, כאשר כל פרק מסתיים בקליף האנגר. המשחק מורכב משישה פרקים, ולאחריהם הסיפור נמשך בשני "ספיישלים" שזמינים להורדה כ (DLC). בהמשך, נוצרו סדרת לייב אקשן בעלת שישה פרקים שעלילתה מתמקדת באירועים שקדמו למשחק ושמה הוא "ברייט פולס" על שם העיירה בה המשחק מתרחש וסדרת ספרים שמרחיבות את סיפורו של אלן.

עלילת המשחק נכתבה על ידי הכותב  ופיתוח המשחק לקח חמש שנים. בתחילה, המשחק פותח כמשחק הישרדות-אימה בעולם פתוח (במטרה להוות יריב לסדרת משחקים אחרת של החברה: "מקס פיין"), אך הרעיון לבסוף נזנח בעקבות הקושי ליישם את העלילה על מבנה המשחק אותו החברה רצתה לפתח. בתוך כחודשיים, הצוות ביטל את הפקת הגרסה המקורית והפיק את המשחק מחדש. הפעם, הצוות הפך את המשחק למשחק מתח המחולק לפרקים בדומה לסדרות טלוויזיה פופולריות. שיטה זו אפשרה למפתחים להכניס את האלמנטים שרצו לעלילה וכן להשתמש במודלים שבנו קודם מבלי שנאלצו להתחיל את ההפקה מאפס.

המשחק זכה לביקורות חיוביות וקיבל מעמד של "פולחן". המשחק זכה לשבחים על סביבת המשחק, הסאונד והעלילה. המשחק זכה בפרס במקום הראשון בתחרות "עשרת המשחקים הכי טובים של שנת 2010" במגזין "טיים". משחק ספין-אוף בשם "" (בעברית: "הסיוט האמריקאי של אלן וויק") הופץ בפברואר 2012 עבור שירות ה-.

האולפנים תכננו לייצר משחק המשך לאלן וויק, אך לבסוף הרעיון נגנז. במקום זאת, המשחק היווה השראה לפיתוח המשחק "". בשנת 2019, האולפנים יצרו את המשחק "" שמתרחש באותו היקום הבדיוני שבו עלילת אלן וויק מתרחשת. משחק המשך בשם "Alan Wake 2" הוכרז בזמן טקס "" בדצמבר 2021 ותאריך ההפצה המשוער הוא אוקטובר 2023.

משחקיות 
המשחק תואר על ידי יוצריו כ-"נפש של  בגוף של משחק פעולה". היוצרים הצהירו בראיון שהמשחק הוא לא משחק הישרדות-אימה. עלילת המשחק מתרחשת בעיירה בדיונית בשם "ברייט פולס" בוושינגטון ושלבי המשחק מתרחשים באזורים שונים בעיירה כגון היער, הפארק או החווה במהלך שעות הלילה. במהלך שעות היום, המשחקיות היא שונה ומתמקדת בשיח עם דמויות ומציאת רמזים מאשר בקרבות.

השחקן שולט בדמותו של אלן וויק, סופר ספרי מתח ידוע שסובל ממחסום כתיבה. "החשיכה", האנטגוניסט במשחק משתלט על בני אדם, בעלי חיים וחפצים. אויבים אלו, שבלשון המשחק נקראים "נשלטים" (Taken) נראים כצללים התוקפים את וויק בעזרת נשקים חמים וקרים. הצללים שונים אחד מהשני וכל אחד ניחן בגובה אחר ומהירות אחרת מהשני. חלקים מהצללים ניחנו ביכולת להשתגר ממקום למקום ובחלקם נדרש יותר מאמץ לפגוע מאשר באחרים. מלבד אלו שנקלחו, על השחקן להילחם במכונות וחפצים עליהם החשיכה שולטת. כשאויבים מנסים לתקוף את אלן, השחקן יכול להתחמק מהם המדמה "זמן קליע".

הנלקחים מוגנים על ידי "שריון" עשוי מחשיכה וניתן לפגוע בהם רק כאשר הם נחשפו לאור, שביכולתו לשרוף את החשיכה. המשחק שם דגש על שימוש בפנס במקביל לשימוש בנשק והפנס משמש ככוונת בזמן שהשחקן מכוון את נשקו לעבר הנלקחים. ניתן לחזק את הפנס שאלן מחזיק ובכך להניס את החשיכה יותר מהר, אך שימוש בחיזוקים אלו גורם לסוללה של הפנס להתרוקן מהר יותר. בנוסף ללטעינת הנשק בקליעים, על השחקן לטעון את הפנס עם סוללות חדשות, או לחכות שאלו יתמלאו מחדש בכוחות עצמם. כוחה של החשיכה על הנלקחים משתנה בהתאם לכל אויב, וכוח ההגנה של האויבים (החשיכה שמגנה עליהם) מוצגת לשחקן בעזרת מד מיוחד. חלק מהנלקחים מסוגלים לחדש את האפילה שבהם באטיות. כאשר אלן מנצח נלקח, הנלקח נעלם.

בחלק מהפעמים, השחקן יכול לעשות שימוש במקורות אור סביבו שנמצאים במפת המשחק. בנוסף, השחקן יכולים להשתמש באקדח נורים, לפידים ופצצות תאורה כדי להחליש את הנלקחים. וויק יכול להיעזר באור בסביבתו במטרה להחליש במכה מספר רב של נלקחים ולעמוד מתחת לפנס (שמשמש כאזור בטוח אליו הנלקחים לא יכולים להיכנס) על מנת להטעין את נשקיו ולחדש את נקודות החיים שלו בלי חשש. בחלק משלבי המשחק, השחקן יכול לנהוג במכונית כדי לנוע בין מקומות שונים בעיירה. במהלך הנהיגה באחת, השחקן יכול לדרוס נלקחים שמופיעים באמצע הדרך או לחזק את פנסי הרכב במטרה להשמיד את הנלקחים.

אלמנט חשוב במשחק הוא איסוף דפים מתוך הספר שאלן כתב: "יציאה" (Departure). למרות שאלן לא זוכר שהוא כתב את הספר, עלילתו "קמה לחיים" בעולמו של וויק. הדפים מתוך הספר מפוזרים ברחבי שלבי המשחק (לא בסדר כרונולוגי) ומתארים בתוכם אירועים שקרו בעבר או שטרם התרחשו, בכך השחקן יודע מה עתיד להתרחש בהמשך ולהכין את עצמו מבעוד מועד. חפצים נוספים אותם ניתן לאסוף כוללים ספלי קפה, קלטות ובהן פרקי תוכנית הטלוויזיה "נייט ספרינג", הקלטות של תוכניות רדיו ושירים המושמעות ברחבי העיירה וכן שלטים שונים. תוכניות הרדיו נותנות לשחקן מבט על ההיסטוריה והתרבות של העיירה. חבילת ההרחבה בתשלום מוסיפה חפצים אותם ניתן לאסוף וביניהם שעונים מעוררים.

עלילה 
אלן וויק (מדובב על ידי ) הוא סופר ספרי פשע ומתח רבי מכר הסובל בשנים האחרונות ממחסום כתיבה. בתחילת העלילה, אלן ואשתו, אליס נוסעים לעיירה "ברייט פולס" לחופשה בעצת חברו הטוב של אלן והמוציא לאור של ספריו, בארי וילר. טרם הגעתם לעיירה, אלן חולם סיוט ובו דמות מוצללת מנסה להרוג אותו, אך דמות מסתורית הלבושה בחליפת צלילה מופיעה ומלמדת את אלן להשתמש בכוח האור כדי לגרש את הצללים.

בהגעתם לעיירה, השניים נכנסים לדיינר במטרה לקחת את מפתחות הבקתה בה הם אמורים לשהות מאדם בשם קארל סטקי. במקום זאת, אלן פוגש באישה זקנה המספרת לו שסטקי חלה והיא נותנת לו את המפתח לבקתה. האישה מפנה את הזוג לבקתה שנמצאת על אי במרכזו של אגם בעיירה. בזמן שהם פורקים את המזוודות, אליס חושפת המניע האמיתי לחופשה של השתיים הוא לעזור לאלן להשתחרר ממחסום הכתיבה שלו בכך שהיא תפגיש אותו עם פסיכיאטר מפורסם בשם ד"ר אמיל הארטמן. אלן, שכועס על אליס, יוצא מהבקתה, אך חוזר אליה לאחר שהוא שומע את אליס קוראת לעזרה. אלן מבחין באליס נגררת לקרקעית האגם על ידי כוח מסתורי. הוא קופץ אחריה בניסיון להצילה, אך מאבד את הכרתו וצף בחזרה ליבשה.

לאחר שחווה הזיה בה הופיעה האישה הזקנה (שנתנה להם את המפתח לבקתה), אלן מתעורר ומגלה שהוא נסע עם מכוניתו לפאתי העיר. אלן מנסה להגיע לתחנת דלק קרובה כדי לבקש עזרה, אך בדרכו הוא מותקף על ידי ייצורי צללים המזכירים את הדמות המוצללת שאלן חלם עליה קודם לכן. אלן נלחם נגד הצללים בעזרת שימוש באור. הדמות המסתורית בחליפת הצלילה מופיעה, משאירה מאחוריה מספר דפים מתוך הספר "יציאה", ספר שנכתב על ידי אלן, אך הוא אינו זוכר שכתב אותו. אלן קורא את הדפים ומבין שעלילתם זהה למה שמתרחש במציאות ושאותן מפלצות מוצללות, שנקראות "נלקחים" הם בעצם תושבי העיירה שנשלטים על ידי החשיכה. לאחר שאלן הורג את קארל סטקי שנלקח ומגיע לתחנת הדלק, אלן מספר לשריף העיירה, שרה בייקר על היעלמות אשתו. השריף מסבירה לאלן שהבקתה שהוא מתאר כלל אינה קיימת ושהאי באמצע האגם אותו הוא מתאר שקע לים לפני שנים רבות בעקבות התפרצות געשית. השריף מאמינה שאלן איבד את שפיותו ולוקחת אותו לתחנת המשטרה. בינתיים, בארי מגיע לעיירה במטרה למצוא את אלן.

בתחנה, אלן לא מספר לשריף על ההזיות שאותן הוא חווה. אלן מקבל שיחת טלפון מאדם שמגלה שהוא החוטף אל אליס, ודורש את הדפים של הספר "יציאה" בתמורה לשחרורה. ד"ר הארטמן מגיע לתחנה ומציע לאלן להגיע לבית החולים הפסיכיאטרי בניהולו. בתגובה, אלן תוקף את הארטמן. אלן נפגש עם החוטף של אליס בפארק בעיירה, שדורש ממנו את הדפים מהספר. השניים מתחילים להילחם והחוטף בורח.

אלן וברארי מנסים להשיג דפים נוספים מתוך הספר ומעוררים את תשומת לבו של סוכן הבולשת, רוברט נייטינגל. אלן משאיר את בארי מאחור ובורח מנייטינגל אל עבר היער. נייטינגל מנסה לתפוס את אלן, אך ללא הצלחה. אלן מגיע לפגישה עם החוטף בשנית, אך מגלה שהחוטף מעונה על ידי האישה הזקנה ומתוודה שהוא מעולם לא חטף את אליס. אלן והחוטף נשאבים על ידי טורנדו שמופיע בעיירה ואלן מוצא עצמו באגם בעיירה.

אלן מתעורר ומגלה שהוא נמצא בבית החולים של האטרמן. הארטמן מסביר לאלן שבעקבות היעלמותה של אליס, אלן נכנס להתקף פסיכוטי בעקבות היעלמותה של אליס ושההזיות אותן הוא חווה הן בסך הכל תוצר של הדמיון שלו. הדמויות המוצללות תוקפות את המקום ואלן מנסה לברוח. במהלך הבריחה, אלן לומד שאותו "חוטף" הוא עובד של הארטמן ששיקר לאלן במטרה להביאו לבית החולים. הארטמן מנסה למנוע מאלן לברוח ואלן מרגיש שהארטמן מודע לתופעות העל טבעיות המתרחשות בעיירה. בארי עוזר לאלן לברוח מהמקום לפני שהצללים משתלטים על כל יושביו.

אלן ובארי מתחילים לגלות את האמת אודות האגם בעזרת תושבי העיירה. מתברר שישות בשם "האפלה" לכודה בקרקעית האגם ומנסה לברוח משם בעזרת כוחו של האגם: היכולת להפוך בדיה למציאות (כדוגמת הספר שאלן כתב). קודם לכן, האפלה ניסתה לברוח בעזרת משורר בשם ת'ומאס זיין, שהוא אותו האדם עם חליפת הצלילה שסייע לאלן קודם לכן. האפלה ניסתה לפתות את זיין בעזרת חטיפת אשתו לקרקעית האגם, אותה האישה הזקנה שאלן נתקל בה בתחילת המשחק ושמה הוא ברברה יאגר. זיין מצליח להתנגד לאפלה ובעזרת כתביו, הוא גורם להתפרצות געשית שגורמת לאי לשקוע למעמקי האגם, בכך הוא לוכד את עצמו באי. מאז, האפלה צברה כוח וכעת ביכולתה להשתלט על תושבי העיירה ולגרום להם לרדוף אחרי אלן. באותו הערב, אלן ובארי משתכרים ואלן נזכר ברגע שהוא אולץ לכתוב את הספר "יציאה": הוא מבין שהאפלה מנסה להשתמש בכתביו ובכוח האגם כדי להשתחרר ומחזיקה באליס כבת ערובה.

נייטינגל עוצר את אלן ובארי, אך הנלקחים מתחילים להשתולל בתחנת המשטרה ולוקחים איתם את נייטינגל. השריף, שכעת משוכנעת באמיתות דבריו של אלן, עוזרת לאלן ובארי להגיע לאישה בשם סינת'יה וויבר, אישה שמודעת לסיפורו של זיין והכינה את עצמה לרגע שהאפלה תשתחרר מהאגם. וויבר מובילה את אלן ובארי אל לחדר בו נמצא "המתג", נשק שנוצר בספר שאלן כתב, המאפשר לו להתגבר על האפלה. אלן חוזר לאגם וצולל לתוכו, מוצא את עצמו במימד אפל בו מחשבות ורעיונות הופכים למציאות. יאגר מתעמתת עם אלן ואלן מנסה להשמידה בעזרת המתג. מבין שהסיפור לא גמור, אלן כותב את סופו של "יציאה": אליס משתחררת לחופשי, אך אלן נשאר באגם במקומה. אלן מסיים את הספר וחותם אותו עם המשפט "זה לא אגם, זה אוקיינוס".

ספיישל ראשון: האות 
הספיישל מתחיל מיד בסוף עלילת המשחק. אלן מגלה שהוא לכוד בגרסה מעוותת של העיירה ומגלה שהוא עדיין בקרקעית האגם. זיין מציע לאלן להשתמש בתא טלפון בעיירה (הנקרא גם "האות") המטרה למצוא את דרכו החוצה. במהלך שיטוטו במימד החלופי, אלן מוצא מכשירי טלוויזיה שמציגים גרסה אלימה של אלן, המשתמשת באפלה כדי לתקוף את אלן האמיתי. אלן מוצא גרסה חלופית של בארי, שמסייעת לו להמשיך במסעו.

בסופו של דבר, זיין חושף שאלן עצמו הוא הגורם לאירועים: הגרסה של אלן שמוצגת בטלוויזיה, היא גרסה של אלן שמונעת מפחד ובכך היא מושכת אליו את האפלה. אלן נאלץ להתעמת עם מפלצת אותה שלח אלן המקביל ולאחר שניצח, הוא מגלה שהוא עדיין לכוד בקרקעית האגם.

ספיישל שני: הכותב 
עדיין לכוד בקרקעית, אלן משחזר אליו את זכרונותיו האבודים ומגלה שהוא האחראי לכל מה שהתרחש. זיין מסביר לאלן שגרסתו החלופית, "אלן המפוחד" עדיין נמצאת בבקתה על האי ושולטת על המימד החלופי. על אלן לנצחו במטרה לברוח מהמימד האפל. זיין מורה לאלן להגיע למגדלור שנמצא במרכז המימד האפל. "אלן המפוחד" מנסה למנוע מאלן המקורי להגיע אל המגדלור בעזרת אשליות על אליס, שינוי המימד ושליחת נלקחים כדי להרוג את אלן. אלן נכנס אל המגדלור ומגלה שהוא הגיע אל הבקתה.

בכניסתו לבקתה, אלן נתקל בגרסה חלופית של בארי, שמסביר לו שעליו להתגבר על כל האשליות לפני שיתעמת מול אלן המפוחד. אלן נאלץ להילחם בגרסה אפלה של בארי ושל תושבים נוספים בעיירה. אלן מנצח את כולם ומגיע אל אלן המפוחד. כאשר אלן המקורי נוגע באלן המפוחד, השניים מתאחדים לישות אחת. אלן מבין שאסור לו להיכנע וליפול שוב לאותו המצב ומתחיל בכתיבת ספר חדש בשם "חזרה" ().

פיתוח

השראה 
המשחק שאב השראה מסרטי קולנוע, סדרות טלוויזיה וספרים פופולריים באותו הנושא. מלבד זאת, היוצרים הוסיפו במשחק מחוות ליוצרים שונים ולעבודותיהם. יוצרי המשחק הסבירו בראיון שמטרתם הייתה "לקחת משהו מוכר ולהכניסו למשהו אחר לגמרי שלהם בתקווה שהמשחק יהיה ייחודי מצד אחד, אך מאוד מוכר לשחקנים מצד שני".

הסופר סטיבן קינג שימש השראה גדולה עבור מפתחי המשחק. הדמות הראשית, אלן וויק הוא סופר שעבודתו "קמה לחיים". תמה זו מוצגת על ידי קינג עצמו בחלק מספריו. הקריינות של לייק במשחק זהה לקריינות של קינג בספריו, והשורה הפותחת את המשחק היא אותה השורה בה קינג השתמש בחיבור שכתב. המשחק מציג מחוות לסרט "הניצוץ" (שמבוסס על ספרו של קינג) בדמות  במשחק ואזכורים נוספים. במשחק מוצגת גם מכונית הזהה בעיצובה למכונית מהספר "כריסטין". קינג עצמו נתן אישור ליוצרי המשחק להשתמש באלמנטים מעבודותיו ובתמורה הוא קיבל עותק של המשחק במתנה, אך לא יכל לשחק בו מכיוון שלא הייתה לו קונסולת Xbox. בנוסף ליצירותיו של קינג, הכותב סאם לייק ציין שהכותבים ברט איסטון אליס וניל גיימן היו השראה עבורו במהלך תהליך הפיתוח. בנוסף אליהם, הספר "" של הסופר  היווה השראה לצוות הפיתוח.

במהלך המשחק, השחקן יכול למצוא טלוויזיות המציגות פרקים קצרים מתוך התכנית הפיקטיבית "Night Springs". התכנית מבוססת על הסדרה "אזור הדמדומים" שנוצרה על ידי  בשנות ה-50. הצוות ציין שעבודותיו של אלפרד היצ'קוק שימשו השראה בפיתוח המשחק. באחד השלבים, להקת ציפורים תוקפת את השחקן, השפעה ישירה מהסרט "הציפורים" של היצ'קוק.

העיירה בה המשחק מתקיימת, "נייט פולס" מבוססת על עיירה הבדיונית טווין פיקס: המשחק והסדרה בהתאמה מתרחשים בעיירה קטנה שנמצאת בוושינגטון. צוות הפיתוח טיילו מסביב לוושינגטון במטרה לצלם תמונות וסרטונים בעזרתם הם פיתחו את העיירה בה המשחק מתקיים.

שימוש בפרקים 
המבנה של המשחק נועד לדמה תוכנית מתח ומסתורין בטלוויזיה, כאשר כל פרק מוסיף "עוד חתיכה לפאזל" המרכיב את המסתורין של הסדרה כולה מצד אחד, אך מצד שני בעל עלילה נפרדת בכל פרק. כל פרק מסתיים בקליף האנגר ונפתח במשפט "בפרק הקודם של אלן וויק" יחד עם מונטאז' שממחיש לשחקן מה קרה קודם. בכל סוף פרק מתנגן שיר אחר בהתאם לטון שבו הפרק מסתיים.

המשחק מחולק לשישה פרקים ושני "פרקי ספיישל" שלטענת היוצרים, המשחק עצמו וההרחבות מורכבים בצורת "עונה" של סדרת טלוויזיה. יוצרי המשחק הצהירו שהם מתכוונים להמשיך לעוד "עונה" (כלומר, משחק המשך).

ביקורות 
האתר Metacritic העניק למשחק ציון של 83/100.

משחקי המשך 
המשחק "" יצא בשנת 2012 ועלילתו מתקיימת במקביל לעלילת המשחק המקורי. במסגרת העלילה, בארי, חברו של אלן, צופה בתוכנית טלוויזיה בשם "Night Springs" והשחקן משחק את דמותו של אלן בפרקים השונים.

המשחק "" עתיד לצאת באוקטובר 2023 ומתמקד בשתי דמויות: אלן שעדיין כלוא באגם ומנסה לברוח ובדמותה של סאגה אנדרסון, סוכנת FBI שמגיעה לעיירה "נייט פולס" בעקבות שורת רציחות מזוויעה. המשחק עתיד לצאת עבור הפלייסטיישן 5, Xbox Series X/S והמחשב האישי.

קישורים חיצוניים

הערות שוליים 

משחקי וידאו משנת 2010
משחקי פלייסטיישן 4
משחקי פלייסטיישן 5
משחקי Xbox 360
משחקי Xbox Series X/S
משחקי פעולה-הרפתקאות